Hvaljen Isus i Marija !!

Izmolit ćemo molitvu Oče naš :

Oče naš,  
koji jesi na nebesima,  
sveti se ime tvoje,  
dođi kraljevstvo tvoje,  
budi volja tvoja,  
kako na nebu tako i na zemlji.  
  
Kruh naš svagdanji daj nam danas,  
i otpusti nama duge naše,  
kako i mi otpuštamo dužnicima našim,  
i ne uvedi nas u napast,  
nego izbavi nas od zla.  
 Amen

Kršćani nastavljaju Kristovo djelo na zemlji. Po krštenju postaju članovi Kristove Crkve, međusobno braća i sestre. Krist svojim vjernicima daje Duha Svetoga da ih vodi kako bi mogli svjedočiti svoju vjeru, živjeti kao braća i sestre i jedni drugima pomagati.

U svoju bilježnicu napiši četiri rečenice što ti smatraš da kršćani trebaju činiti kako bi se još više poštovali, te međusobno pomagali ?

Zatim u svojem udžbeniku na stranici 86. pročitaj molitvu „*Daj mi, Bože*“ te razmisli o čemu nam ova molitva govori ?

Nakon što ste pročitali molitvu i razmislili o njoj u svoju bilježnicu zapišite sljedeće rečenice.

Kršćani na najbolji način slave Krista kad se okupljaju na nedjeljnoj misi. Zato možemo reći da je misa središte kršćanskog života.

Sudjelovanje u zajedničkom euharistijskom slavlju dana Gospodnjega svjedočanstvo je pripadnosti i vjernosti Kristu i njegovoj Crkvi. Vjernici tako svjedoče svoje zajedništvo u vjeri i ljubavi. Istodobno svjedoče Božju svetost i svoju nadu u spasenje. Jedni druge učvršćuju uz potporu Duha Svetoga.

Nakon što ste napisali rečenice nacrtajte svoju župnu crkvu u velikom srcu, te ju pobojajte.

Zatim u svoju bilježnicu zapišite sedam darova Duha Svetoga s tim da svaki dar pišete drugom bojom.

**Sedam darova Duha Svetoga**

1. Mudrost
2. Razum
3. Savjet
4. Jakost
5. Znanje
6. Pobožnost
7. Strah Božji

Za kraj sata izmolit ćemo sljedeću molitvu :

Čvrsto vjerujem u Boga Oca i Sina i Duha Svetoga.  
Životom želim potvrditi svoj krsni savez s Bogom  
i tako obnoviti sveti pradjedovski zavjet  
vjere u Isusa Krista i vjernosti Katoličkoj Crkvi.  
Svoju odluku polažem u bezgrešno Srce Presvete Bogorodice Marije.  
 Amen.

**VAŽNO**

Molim vas svoje dosadašnje zadatke koje ste trebali napraviti poslikajte( provjerite samo kako slika nije mutna, te se može vidjeti vaš rukopis/crteži) i pošaljite na mail [filipvjeronauk@gmail.com](mailto:filipvjeronauk@gmail.com) . Potrebno je u mailu naznačiti vaše cijenjeno ime, prezime, razred i školu.